钦定古今图书集成/明伦汇编/氏族典/第393卷 > 李弥大
## 钦定古今图书集成/明伦汇编/氏族典/第393卷 > 李弥大

按《宋史李弥大传》：“弥大，字似矩，登崇宁三年进士第，
除校书郎，迁监察御史，试中书舍人，出知光州，移鄂
州。召为给事中，拜礼部侍郎。金人大举入侵，李纲定
城守之策，命弥大为参议，与纲不合，罢。未几，除刑部
尚书，河东宣抚副使。张师正领胜捷军溃归，弥大诛
之。建炎元年，除知淮宁府。杜用等夜叛，弥大缒城出”，
贼散乃还，坐贬秩。寻为吏部侍郎。帝如杭州，命权绍
兴府，试户部尚书兼侍读。出知平江府，夺职归。知静
江府，奏广西边防利害。入为工部尚书，未几罢。绍兴
十年，卒。